Protegir-se del sol i mantenir una bona hidratació, aspectes bàsics\nDavant la calor d’aquests dies, l’Ajuntament de Sabadell vol recordar a la ciutadania algunes recomanacions per reduir l’impacte que les altes temperatures poden tenir sobre la salut. Es tracta de consell que s’haurien de tenir molt especialment en compte en cas d’onada de calor.\nLes recomanacions passen per protegir-se del sol i la calor, mantenint el cos hidratat i fresc. S’aconsella tancar les persianes durant les hores de sol allà on hi toca directament, obrir les finestres de casa durant la nit per refrescar-la i mantenir-se a les estances més fresques. També utilitzar algun tipus de climatització i si no es té aire condicionat, procurar passar les hores de més calor en llocs climatitzats. Alhora es recomana refrescar-se sovint amb dutxes o tovalloles amarades d’aigua.\nAl carrer, entre altres consells, cal evitar el sol directe, fent servir gorra o barret, ulleres de sol i protecció solar. També s’aconsella utilitza roba lleugera de colors clars i no ajustada i procurar caminar per l’ombra, descansant en llocs frescos o climatitzats. Cal evitar fer trajectes amb cotxe durant les hores de més calor i mai deixar a dins infants o persones fràgils amb les finestres tancades.\nAixí mateix, es recomana beure aigua i sucs de fruita fins i tot sense tenir set, evitar els menjars molt calents o molt calòrics i reduir l’activitat física en la franja horària amb temperatures més altes.\nLes recomanacions passen també per estar especialment atent a l’estat o situació de nadons i infants petits, gent gran i persones amb malalties cròniques.\nTags: calor, salut


‘La Fortuna de Sílvia’, candidata als Premis Max aquest diumenge a teatre! – CULTURA SANT BOI\nYou are here: Pàgina d'inici / ARTS ESCÈNIQUES i MÚSICA / ‘La Fortuna de Sílvia’, candidata als Premis Max aquest diumenge a teatre!\n‘La Fortuna de Sílvia’, candidata als Premis Max aquest diumenge a teatre!\n7 febrer 2017 per culturasantboi Feu un comentari\nAquest diumenge podreu gaudir d’un gran espectacle de teatre, i sabeu per què?\n1. ‘La Fortuna de Sílvia’ produïda pel Teatre Nacional de Catalunya i ‘Teatres en Xarxa’ és candidata al ‘Millor Espectacle de Teatre’ en l’actual edició dels Premios Max.\n2. ‘La Fortuna de Sílvia’ també està produïda per Sant Boi, ja que el seu teatre és part dels ‘Teatres en Xarxa’, una plataforma de teatres municipals que ofereix eines i equips per proporcionar gires i l’exhibició d’espectacles, volent ajudar a descentralitzar i acostar propostes artístiques de qualitat als ciutadans dels municipis fora de Barcelona.\n3. ‘La Fortuna de Sílvia’ és una adaptació teatral d’un dels textos més destacats de Josep Maria de Sagarra, excel·lentment interpretat per Laura Conejero, Pep Munné i la resta de la Companyia, i sota la direcció teatral de Jordi Prat.\n4. ‘La Fortuna de Sílvia’ finalitza la seva gira per Catalunya aquí a Sant Boi i per a celebrar-ho es farà una postfunció amb tots els actors i un brindis final.\nJa t’ho dèiem… NO T’HO POTS PERDRE!!\nDiumenge 12 febrer 19h. Can Massallera\nVenda d’entrades a Ticketea http://bit.ly/1lRvpmP\nMés informació aquí http://bit.ly/2iKoewU\nAltres informacions a Teatre Barcelona http://bit.ly/2kO7CHU\nFiled Under: ARTS ESCÈNIQUES i MÚSICA, CREACIÓ LOCAL, FOMENT DE LA LECTURA, HO SABIES?, Temporada de Teatre i Música\n« Un Carnestoltes de talons quilomètrics!\nEntrevista amb el coordinador del CCCA »


Montblanc celebrarà l’any 2016 Festes de la Serra – Radio Montblanc\nMontblanc celebrarà l’any 2016 Festes de la Serra\nS'ha aprovat al plenari d'aquest dimecres per unanimitat de tots els regidors\nMontblanc celebrarà Festes de la Serra l’any 2016. Així ho ha aprovat aquest divendres el ple municipal per unanimitat de tots els regidors del consistori. Les festes seran de caràcter extraordinari i es faran en motiu dels 200 anys de la restauració del Santuari.\nAl ple també s’ha exposat l’informe favorable de l’historiador i director de l’Arxiu Històric Comarcal, Josep Maria Porta, que també proposa que les festes siguin, a partir d’ara, cada deu anys. De fet, les darreres festes de la Serra ja han sigut decennals. L’any 2006 es van celebrar en motiu del Centenari de la Coronacio Canònica de la Mare de Déu de la Serra, i l’any 1996 pel 700 aniversari de la fundació del Convent de les monges clarisses i de l’arribada de la Mare de Déu. El document presentat per l’historiador recull que no hi ha cap vot de poble que reculli que les festes s’han de fer cada vint-i-cinc anys.\nLes festes es faran el 7, 8 i 9 de setembre de l’anv vinent. Durant el plenari, l’alcalde, Josep Andreu, ha destacat que es faran seguint el model de les anteriors edicions, amb la participació de la ciutadania i amb la creació de comissions de treball.


El bloc republicà de l'1 de maig situa la independència com l'únic camí per la millora de drets | NacióDigital\nEl bloc republicà de l'1 de maig situa la independència com l'únic camí per la millora de drets\nLa Intersindical i l'ANC lideren la mobilització de la Plataforma Alcem-nos per la República que finalitza a la plaça de Sant Jaume amb parlaments\nper Aida Morales / Roger Arnau, 1 de maig de 2019 a les 18:49 |\nManifestació de l'1 de maig de la Plataforma Alcem-nos per la República. | Bernat Cedó\nMatí i tarda de manifestacions. Després de les convocatòries de CCOO i UGT durant el matí, que han aplegat milers de persones al centre de Barcelona -5.000, segons la Guàrdia Urbana i 30.000, segons els organitzadors-, la Via Laietana ha tornat a omplir-se aquesta tarda sota la convocatòria de la Plataforma Alcem-nos per la República dels drets socials, que integra diversos partits i organitzacions sindicals, com ara la Intersindical-CSC, que ha experimentat un fort creixement a les eleccions sindicals, i l'ANC.\nAmb inici a les 18.00 hores a plaça Urquinaona i final a la plaça de Sant Jaume, les organitzacions que conformen aquesta plataforma han estat clares. Només amb la independència es podrà avançar en l'assumpció de drets socials, hi hagi el govern que hi hagi.\nLes entitats implicades i que s'han manifestat conjuntament amb l'Assemblea i la Intersindical han estat l'Associació de Treballadors Paquistanesos, la Federació d'Estalvi de Catalunya, Sindicalistes per la República, el Sindicat d'Estudiants dels Països Catalans, Élite Taxi, les ADICs en Xarxa, Sector Públic per la Independència, Súmate, la CAL, l'Associació Catalana pels Drets Civils, ERC, CUP, Poble Lliure, Sobiranistes, Comunistes de Catalunya, La Forja o Jovent Republicà.\nEs tracta de la segona marxa que s'organitza per la República el dia del treball, que busca reclamar salaris i pensions de 1.200 euros, una jornada laboral de 35 hores, la derogació de la reforma laboral, la fi de la discriminació laboral de les dones, l'aplicació de les lleis socials suspeses pel TC, la rebaixa de les taxes universitàries un 30%, i la llibertat dels presos polítics i el retorn de les persones exiliades, entre d'altres.\nVÍDEO Crits d'independència a la manifestació de la Plataforma Alcem-nos per la República dels drets socials, convocada per la @I_CSC i l' @assemblea; informen @RogerArnau i @aidamboix https://t.co/4qUWR5QBuc pic.twitter.com/KOttsviBCn\n— NacióPolítica (@naciopolitica) May 1, 2019\nDe fet, així ho ha reivindicat el portaveu de la Intersindical, Sergi Perelló, entre crits d'independència i proclames sindicals, al temps que ha enviat un missatge molt clar al PSOE: "Mani qui mani al govern espanyol, sabem que les manilles ens apretaran menys, però que seguiran prement". I és que, entre l'ambient festiu de l'acte, les proclames adreçades a l'Estat i al Govern -ara en funcions- han estat contundents: "Només la República ens alliberarà", "Llibertat presos i preses", "Volem més salari, estem en precari" i "La nostra sentència, independència".\nPerelló ha assegurat que el poble català està "autodeterminat" i "fermament alçat", i que ha posat en valor un "sindicalisme republicà fort". "Necessitem una República forta en el feminisme i els drets socials", ha afirmat.\nLa manifestació de l'1 de maig de l' @assemblea i la @I_CSC recorda les preses i exiliades amb diverses pancartes https://t.co/4qUWR5QBuc pic.twitter.com/PeQ2zHtY5t\nVÍDEO La manifestació de l'1 de maig de la Plataforma alcem-nos per la República recorda l'1-O. La gent canta: "1 d'octubre, ni oblit, ni perdó"; ho expliquen @RogerArnau i @aidamboix https://t.co/4qUWR5QBuc pic.twitter.com/FERNtwJq30\nVulneració de drets civils i polítics\n"Avui és un dia per reivindicar que els drets socials, només la República catalana ens els garantirà", ha declarat la presidenta de l'ANC, Elisenda Paluzie. Precisament, ha recordat que aquesta setmana s'han visualitzat "vulneracions de drets civils i polítics" del sufragi actiu i passiu, amb la decisió de la JEC de no permetre la candidatura de Carles Puigdemont, Toni Comín i Clara Ponsatí a les eleccions europees. La presidenta de l'ANC ha lamentat que, en aquest escenari, l'estat espanyol sigui "d'una baixíssima qualitat democràtica" i, per tant, ha dit, "la independència ha d'estar al centre de totes les reivindicacions".\nSegons Paluzie, l'objectiu és disposar d'un marc català de relacions laborals propi per poder legislar en una societat cohesionada, i que això permeti tenir una feina de qualitat, i uns salaris i pensions dignes.\nIAC i la resposta llibertària\nPer altra banda, la Intersindical Alternativa de Catalunya, que ha convocat a les 17.30 hores a la plaça de les Tres Xemeneies de Barcelona, ha recordat que l'1 de maig és un dia de lluita de gent treballadora d'arreu del món, mentre que la CGT també ha sortit al carrer durant la tarda.\nDesprés de manifestar-se durant el matí per Barcelona amb unes 500 persones, segons els organitzadors, la CGT torna al carrer durant la tarda amb el lema "Sota l'explotació, construïm la resistència". La manifestació llibertària, que compta amb altres sindicats i entitats anarquistes com la CNT o Acció Llibertària, ha començat a la plaça dels Països Catalans de la capital.\nCCOO i UGT reclama més drets, més igualtat i més cohesió\nEls sindicats CCOO i UGT han ocupat el matí de l'1 de maig amb diverses reivindicacions socials i laborals que s'han desplegat des de Passeig de Gràcia amb Ronda de Sant Pere fins al final de la Via Laietana. El lema de la manifestació, de fet, ha anat en aquest sentit: "Més drets, més igualtat, més cohesió. Primer les persones". La Unió Sindical Obrera de Catalunya (USOC) també ha convocat a la mateixa hora a plaça Universitat amb el lema "Deixeu de jugar amb els nostres drets".\nVÍDEO Milers de persones omplen la manifestació de @ccoocatalunya i @ugtcatalunya per l'1 de maig a Barcelona; informen @RogerArnau i @aidamboix https://t.co/T3yePVBGAg pic.twitter.com/IGweHYtemF\nEls sindicats han recordat que aquest 1 de maig es commemoren els 100 anys de la jornada laboral de vuit hores, però sobretot han fet especial referència al futur polític i econòmic de l'estat espanyol. Els líders de CCOO, Javier Pacheco, i de la UGT, Camil Ros, han defensat un acord d'estabilitat d'esquerres després del 28-A i han avisat el PSOE i els partits d'esquerres que "ja no tenen excuses" per a una reforma laboral després dels resultats de diumenge. En aquesta línia, han alertat que un acord del PSOE amb Ciutadans podria "posar la soga al coll als treballadors", i Ros ha recordat que els ciutadans han votat per evitar el "trifachito".\nEls dos sindicats també han instat a denunciar la precarització que asseguren que s'ha instal·lat al mercat laboral i, en conjunt, en el sí de la societat. Per això, han tornat a reclamar la derogació de les reformes laborals i han reivindicat els drets i llibertats assolides en el passat.\nCCOO i UGT denuncien que un acord del PSOE amb Ciutadans podria "posar la soga al coll als treballadors"\n"Celebrem que no han passat i que no passaran", ha cridat Ros des de l'escenari, que ha instat a "erradicar la bretxa salarial i la discriminació entre homes i dones". També s'ha adreçat a Europa, a qui ha reclamat que aposti per polítiques més socials i que "no mati ofegats" els immigrants. Per la seva part, Pacheco ha insistit en el fet de "posar les persones en la centralitat política", i ha demanat als partits d'esquerres que posin fil a l'agulla per "transformar la realitat de precaritat i desigualtats".\nFOTOS La manifestació de l'1 de maig discorre sota el lema "Més drets, més igualtat, més cohesió, Primer les persones"; fotografies de Bernat Cedó i @RogerArnau https://t.co/T3yePVBGAg pic.twitter.com/MoB8x1BGNa\nEl PSOE es compromet amb la creació de feina\nEl president espanyol en funcions i guanyador de les eleccions del 28-A, Pedro Sánchez, s'ha compromès amb la creació de "feina de qualitat, treballs dignes i salaris justos". En una piulada en motiu del Primer de Maig, el secretari general del PSOE ha destacat el centenari de la primera manifestació del Dia del Treball, i ha assegurat que el seu "compromís" és "seguir avançant" per millorar la situació laboral dels espanyols. Sánchez ha fet una piulada amb el lema 'Primer les Persones', el mateix que els sindicats majoritaris CCOO i UGT utilitzen per la manifestació d'enguany.\nContext de "repressió i regressió democràtica"\nEl president del Parlament, Roger Torrent, ha vinculat molt directament aquesta jornada amb el context de "repressió i regressió democràtica de tots els drets i llibertats". Des de la capçalera de la manifestació, ha recordat la figura de Dolors Bassa, sindicalista i política empresonada preventivament a Alcalá Meco per l'1-O, així com també la de Carme Forcadell, en la mateixa situació. "És important que compartim les lluites socials perquè per això som republicans i independentistes", ha dit.\nDe fet, diverses imatges de Bassa han presidit un sector de la manifestació, que ha reclamat la llibertat dels presos i preses polítiques. La sectorial de treballadors per la independència de l'ANC també s'hi ha sumat, demanant la República catalana i un treball digne.\nVÍDEO Imatges de @dolorsbassac durant la manifestació de l'1 de maig a Barcelona, entre crits de "Carles Puigdemont (@KRLS), el nostre president"; informen @RogerArnau i @aidamboix https://t.co/XUdkq9oTAy pic.twitter.com/OD61mmibi2\nLa sectorial de treballadors per la independència de l' @assemblea reclama una República catalana i treball digne a la manifestació de @ccoocatalunya i @ugtcatalunya per l'1 de maig; informen @RogerArnau i @aidamboix https://t.co/XUdkq9oTAy pic.twitter.com/i3BWGADzRH\n— NacióPolítica (@naciopolitica) 1 de maig de 2019\nEspecíficament sobre Bassa ha volgut adreçar unes paraules el líder de la UGT des de l'escenari. "Avui Dolors Bassa no pot estar amb nosaltres perquè està tancada injustament a la presó. I per tant, el record també per a ella", ha esmentat. Però no només, ha dit, sinó que també "per la gent que està en aquest judici". Una situació, ha afegit, que s'ha d'afrontar "amb diàleg", ja que "els problemes polítics i socials s'han de solucionar políticament, no jurídicament".\nPer la seva banda, també des de la manifestació, el conseller de Treball, Afers Socials i Famílies, Chakir El Homrani, ha defensat que després del 28-A s'han de produir canvis en el món del treball amb la derogació de la reforma laboral i el "retorn de la democràcia" al mercat laboral. Així mateix, ha assenyalat que la gran assignatura pendent és complir el contracte social, és a dir, que treballant ningú estigui en situació de vulnerabilitat.\nDia del Treball marcat pel 28-A i el 26-M\nEl PSC també ha participat a la manifestació organitzada pels sindicats majoritaris a Barcelona. Jaume Collboni, candidat socialista a l’alcaldia de la capital catalana, s’ha compromès a impulsar un pacte contra la precarietat laboral i fixar un “salari mínim de referència” de 1.200 euros a la ciutat i la seva àrea metropolitana si guanya els comicis del 26 de maig perquè “aquest és el cost de la vida a Barcelona”, ha explicat. El cap de llista del PSC també ha afegit que crearà un equip dins la Guàrdia Urbana que coordinarà i donarà suport a les tasques d’Inspecció de Treball.\nEl diputat de JxCat i secretari general de la Crida Nacional per la República, Antoni Morral, ha afirmat que l’1 de maig és un dia “important” per reivindicar la independència per “poder fer front a les demandes socials” de la ciutadania. “Necessitem tots els recursos legislatius per poder legislar sobre les millors socials, ha apuntat Morral. El diputat ha remarcat que la independència “no és una qüestió identitària sinó de necessitat social”.\nTambé s'han mobilitzat els comuns. Ernest Urtasu, candidat de l'esquerra alternativa a les eleccions europees del 26-M, ha defensat aquest 1 de Maig que "un pacte d'esquerres de coalició és l'única garantia" per derogar la reforma laboral del PP i revertir les polítiques d'austeritat dels últims anys. "No volem un govern espanyol que pivoti les mesures econòmiques amb la dreta i les mesures socials amb l'esquerra", ha advertit Urtasun. Segons el candidat dels comuns, el mandat del 28-A és "per un canvi polític" a l'Estat, "amb un govern clarament de coalició".\nEconomia, USOC, reivindica, dia del treball, CGT, IAC, UGT, treball, 1 de maig, postelectoral, CCOO, Plataforma Alcem-nos per la República, sindicats, manifestació\nEncara amb aquestes...???\nPer Riuriu el 1 de maig de 2019 a les 19:58\nSegueixen amb la idea tampax de la independencia, que serveix per tot. Doncs no, xiquets. I per minima coherencia, la idea d'independencia no encaixa de cap manera en el marc sindicalista. Altre cosa es que l'agitprop indepe tambe s'hagi infiltrat en aquest ambit, però....se les ve el plumero !!! (por cierto, cada vez mas mustio)


Comença a remar - Catalunya és casa teva\nÉs el millor escenari que pots triar per introduir els nens als esports nàutics. El Canal Olímpic de Catalunya és un espai d’aigua tancat, sense corrents ni onades, on pots llogar tots els materials necessaris per compartir amb la família una jornada relaxada.\nEl Canal Olímpic de Catalunya es va construir amb motiu de la celebració de les proves de piragüisme dels Jocs Olímpics de Barcelona del 1992. Està situat a Castelldefels, a quinze quilòmetres de la capital catalana. És un canal artificial que utilitza aigua dolça procedent del nivell freàtic del riu Llobregat. Té una longitud de 1.250 metres i una amplada de 130 metres.\nForma un tàndem amb el teu fill. L’activitat inclou una hora de lloguer d’una embarcació de piragüisme (canoa o caiac doble) per a dues persones i, també, les pales i les armilles de seguretat.\nTambé tens opcions fora de l’aigua. És una de les coses que fan de la instal·lació l’opció de moltes famílies amb nens per anar-hi a passar el dia. Al Canal Olímpic de Catalunya tens camps de futbol, de voleibol, de tenis taula, piscina, zona de tir amb arc o un servei de lloguer de bicicletes, per si decidiu estirar les cames després de remar una estona.


Més escoles, escriptors i crítics literaris recomanen «Els llops ja no viuen als boscos» – «La Llibreta Vermella»\nMés escoles, escriptors i crítics literaris recomanen «Els llops ja no viuen als boscos»\nPosted on 28/05/2017 28/05/2017 by Teresa Saborit\nÉs una alegria saber que cada dia hi ha més persones que recomanen «Els llops ja no viuen als boscos»!\nEl professor i crític literari Joan Bustos, especialista en literatura infantil i juvenil, recomana la lectura del llibre «Els llops ja no viuen als boscos» a joves a partir de 13 anys.\nL’Associació Catalana per la Infància Maltractada (ACIM) recomana «Els llops ja no viuen als boscos» per mostrar el patiment que moltes vegades queda dins de casa, amagat.\nL’escriptor Jesús M. Tibau va recomanar la lectura del llibre «Els llops ja no viuen als boscos» en el programa de literatura «Tens Un Racó Dalt del Món» de Canal21 Ebre. Feu clic aquí per recuperar el vídeo del programa.\nLa biblioteca del Col·legi Sant Miquel dels Sants de Vic recomana «Els llops ja no viuen als boscos».\nLa biblioteca de l’escola Sagrat Cor Diputació de Barcelona recomana «Els llops ja no viuen als boscos».\nL’Associació de Famílies d’Alumnes Salesianes Sant Andreu va incloure «Els llops ja no viuen als boscos» en les seves propostes de literatura infantil i juvenil de març 2017.\nJunts som més forts que qualsevol llop. Si voleu llegir el llistat complet de recomanacions rebudes, el trobareu en el següent enllaç: «”Els llops ja no viuen als boscos” recomanat per…»\nTant de bo el llibre serveixi per ajudar-nos a tenir els ulls ben oberts davant dels perills que amenacen els infants… Tant de bo un dia la realitat deixi de superar la ficció.\nL'escriptor Jesús M. Tibau recomana «Els llops ja no…\nMoltes gràcies per venir a l’última presentació…\n«Els llops ja no viuen als boscos» entre les…\nEl suplement «Lectura» del Segre destaca «Els llops…\nPosted in Els llops ja no viuen als boscos, Llibre, Opinions lectors, Recull de premsa\nEn Jordi Cervera ressenya «Els llops ja no viuen als boscos»


Inici | Casa Achray\nBenvingut a Achray House\na Loch Earn, Escòcia\nHospitalitat escocesa genuïna\nEls vals de sopar, allotjament i esmorzar ja estan disponibles\nSituat a la riba del Loch Earn, al parc nacional de Loch Lomond i Trossachs, a només una hora amb cotxe de Glasgow, Edimburg i Perth. Achray House és un restaurant amb habitacions i és el restaurant Lochview. Amb nou dormitoris que acompanyen i un allotjament independent, el principal objectiu és produir una hospitalitat escocesa autèntica.\nEs desconeix l’origen exacte del nom, Achray House. Construït com una casa de camp senyorial a la fi de 1800, va ser 'Victòria Cottage' per un temps, en honor de la reina Victòria, que ha comentat que a el passar St. Fillans en el camí a les terres altes. Però no molt després, es va convertir en "Achray House". Aquesta imatge data del 1895, quan es va reconstruir la secció principal. Als anys 1900 Achray House es va convertir en casa d’hostes, i més tard hotel. Un hoste recent va recordar les relacions més antigues que visitaven la casa Achray fa unes dècades, des de Crieff amb la seva estimada vaca a remolc.\nL'edifici original es va ampliar als anys noranta, afegint-hi una ala, el conservatori i les lògies. Durant els darrers dos anys hem modernitzat les habitacions, les zones públiques i les lògies, però es mantenen les característiques originals i la sensació rural, tot destacant les comoditats modernes. Loch Earn continua sent un dels ingredients màgics en l’encant de la casa Achray House.\nA Achray House es converteixi en una de les millors destinacions alimentàries d'Escòcia. El nostre somni és treure gent de tot el país produint menjar de primera qualitat. Aquí tenim una recepta molt senzilla a Achray House: una benvinguda càlida i personal a l'arribada, els ingredients més frescos possibles i un munt de cor de cadascun dels membres de l'equip, amb els noms que coneixereu al final de la vostra estada.


Salvem 0-3 diu que la informació sobre el bo infantil és "confusa" i advertix que les ajudes poden patir canvis\nL'associació de centres d'educació infantil Salvem 0-3 ha criticat que la informació proporcionada per la Conselleria d'Educació sobre les ajudes del bo infantil, que encara són "provisionals i poden patir grans canvis", és "confusa", pel que reclama aclariments a l'administració pública.\nLa Conselleria d'Educació ha informat que un 79% dels beneficiaris del bo infantil rebrà una ajuda igual o superior que en anteriors convocatòries. L'import que li correspon a cada família -i que oscil·la entre els 70 i els 200 euros mensuals- s'ha determinat en funció de la renda per càpita familiar fins a 72.460 euros anuals.\nTot i això, el col·lectiu Salvem 0-3 exposa, a través d'un comunicat, que "no compartix les formes utilitzades per la Conselleria d'Educació referint-se a la llista de beneficiaris del bo infantil per a este curs escolar". "Una llista -incidix- que no es va comunicar abans del començament del curs, amb la confusió i problemes que això ha suposat per a pares i centres, i que ara s'ha fet publica tot i que encara és provisional i pot patir grans canvis, tant en la xifra de beneficiaris i exclosos com en la quantitat que reba cada xiquet".\nL'associació considera que "esta forma d'actuar de l'administració valenciana sol contribuïx a la confusió entre les famílies".\nSobre esta qüestió, comenten que "els centres d'educació infantil van rebre el passat 6 d'octubre un correu electrònic de la Conselleria en què se'ls informava de la disponibilitat en l'aplicació informàtica per a la gestió de les ajudes de les llistes provisionals d'admesos i exclosos en el bo infantil".\nEn este sentit, lamenta que en el cas dels exclosos "els motius són tan genèrics que fa impossible saber exactament quina documentació han de presentar les famílies en tràmit d'al·legacions per a poder solucionar les deficiències en temps i forma", segons l'escrit presentat este matí per registre d'entrada en Educació.\nI en altres casos "ni les famílies ni els centres poden presentar algun dels documents que se'ls exigix per a acreditar la seua situació econòmica". Ocorre així, afirmen, amb l'informe de Servicis Socials. En el cas de l'Ajuntament de València, este confirma que des de fa anys Conselleria té coneixement que no emeten l'esmentat informe, ja que en el cas de les ajudes municipals n'hi ha prou amb una declaració jurada de les famílies.\nDes de Salvem 0-3 recorden que el termini per a presentar al·legacions i solucionar documentació finalitza dilluns que ve 24 d'octubre, "i totes estes qüestions sense resoldre a data de hui fan que els directors i directores de centres estiguen desbordats, ja que són educadors i gestors de xicotets centres, i desconeixen com informar i solucionar estes situacions relacionades amb qüestions fiscals o personals de les famílies".\nL'entitat sol·licita a l'escrit lliurat a Educació que informe als centres "sobre quina documentació específica han de presentar a les famílies en funció de cadascuna de les causes d'exclusió provisional perquè puguen presentar la documentació i al·legacions pertinents en temps i forma".\nL'associació recorda una vegada més que l'Ordre 27/2016, de la mateixa manera que la d'anys anteriors, deixa clar que els centres no han de descomptar les ajudes mentre que estes no s'hagen pagat per l'administració.\nDEUTES D'ABRIL A JUNY DEL CURS PASSAT\n"Malgrat això, -subratllen- durant anys els centres han estat assumint una responsabilitat que és de l'administració i anticipaven les ajudes a les famílies, permetent que pogueren escolaritzar als seus fills sense problemes. Però els centres patixen actualment una complexa situació econòmica que en alguns casos és insostenible i que fa que no puguen seguir avançant els diners del bo. De fet, Educació deu encara a molts centres els pagaments corresponents a les ajudes del bo d'abril a juny del curs passat. Diners que ja s'han descomptat als pares".\nLa secretària de Salvem 0-3, María José González-Mayo, lamenta que la Conselleria haja fet públics les dades de les ajudes abans que estos siguen definitives el que segons la seua opinió sol crea "confusió". Afegix que Salvem 0-3 "és la primera interessada que les ajudes siguen enguany més grans que en cursos anteriors, però esta és una anàlisi que "sol serà possible fer quan la llista del bo infantil siga definitiva, és a dir, després del període d'al·legacions".\n"PERMANENTMENT" EN CONTACTE\nPer la seua banda, fonts de la Conselleria d'Educació han assenyalat que els responsables de la plataforma Salvem 0-3 estan "permanentment" en contacte amb la Subdirecció de Centres per a qualsevol aclariment que han requerit.\nA més, les mateixes fonts han manifestat a Europa Press que la seua intenció és convocar prompte el Fòrum 0-3 per a compartir amb els representants del sector totes les qüestions referents a este tema "per a entre tots millorar la qualitat educativa".\nDos detenidos por apuñalar a un hombre que salió a defender a una amiga en una discoteca 9


Propera reunió 3 de maig 19h PRBB | RUG Barcelona\nPropera reunió 3 de maig 19h PRBB\nBona tarda usuaris d’R de Barcelona,\nEns plau anunciar la propera reunió del grup RUGBCN, el dijous dia 3 de maig a les 19:00 a la sala Ramón y Cajal del PRBB, on es pot entrar a la sala directament des de la plaça central del edifici. Mapa aquí: http://g.co/maps/786na\nEn aquesta reunió tindrem l’oprtunitat de tenir una introducció de dos packages específics d’R. A part de conèixer les següents llibreries que ens poden ser útils en el futur, ens permetrà comprovar la versabilitat i els diferents usos que es donen a l’R.\nLes presentacions seran les següents\nPackage seqnir by Pau Corral about 30 min\nPackage vars by Jilbert Urbina about 30-40 min\nTal i com varem decidir a l’anterior reunió també hi haurà un espai dedicat als que venen de zero o fa poc que han començat. A la mateixa sala però una mica apartats l’Andreu Vall farà una Introducció a l’R. Si sabeu d’algú que vulgui entrar a l’R però que necessiti un cop de ma, aquesta pot ser una bona ocasió per començar.\nAl final de la reunió hem reservat una estona per preparar la propera reunió i explicar com hem anat organitzant les darreres reunions, què s’ha de fer, comentar si algú vol col·laborar, si hi ha idees noves, opcions per millorar etc etc.


l'agost | BonDia Diari digital d'Andorra.\nInici / l'agost\nDj., 19/11/2020 - 11:31\nEl salari mitjà total declarat a la Caixa Andorrana de Seguretat Social es va situar a l'agost en els 2.078,42 euros, un 0,4% més respecte del mateix mes de l'any anterior, segons les dades fetes p\nLlegir més sobre El salari mitjà se situa en 2.078 euros a l'agost\nLa secció de fruiteria d'un establiment comercial.\nDj., 29/10/2020 - 11:41\nL’índex de vendes de grans superfícies davalla un 8,3% a l'agost\nL'índex de vendes de les grans superfícies del comerç al detall va davallar un 8,3%, a preus corrents, el mes d'agost passat respecte al mateix mes de l'any anterior, segons les dades fetes públiques avui pel departament d'Estadística.\nLlegir més sobre L’índex de vendes de grans superfícies davalla un 8,3% a l'agost\nEl mercat, dissabte.\nDg., 18/10/2020 - 19:15\nQuarta defunció a la Seu per coronavirus des de l’agost\nL’hospital de la Seu d’Urgell ha registrat la quarta defunció d’un pacient ingressat amb Covid-19 des del mes d’agost passat. Al centre hospitalari queden ingressats dos pacients positius del virus, segons el balanç més recent fet públic des de l’Ajuntament, després que un altre fos traslladat a l’hospital Arnau de Vilanova.\nLlegir més sobre Quarta defunció a la Seu per coronavirus des de l’agost\nUns sortidors de gasolina.\nDl., 28/09/2020 - 12:08\nEl consum d'energia davalla un 13% a l'agost\nEl consum d'energia en TEP (tones equivalents de petroli) durant el mes d'agost ha estat de 15.462 TEP, fet que representa una caiguda del 13% respecte del 2019. Així, segons ha fet públic aquest dilluns el departament d'Estadística, tots els grups amb dades representatives també presenten variacions negatives.\nLlegir més sobre El consum d'energia davalla un 13% a l'agost


Centres educatius de les Illes Balears comptaran amb una guia per impulsar iniciatives de custòdia del territori\nInici > Centres educatius de les Illes Balears comptaran amb una guia per impulsar iniciatives de custòdia del territori\nMés de 11.300 hectàrees de les llles es gestionen a través d'acords de custòdia del territori\nLa ICTIB (Iniciativa de Custòdia del Territori de les Illes Balears) acaba d’elaborar aquesta guia amb la participació de diversos representants del món educatiu\nRepresentants del món educatiu han participat amb la Iniciativa de Custòdia del Territori de les Illes Balears —ICTIB—, que acaba de publicar una guia que pretén facilitar la integració de pràctiques de custòdia del territori en espais educatius i incentivar l’emprenedoria social, vinculada a la conservació de valors naturals i culturals, des de l’àmbit de l'educació.\nEl document, titulat “El món educatiu i la custòdia del territori”, aporta una sèrie de claus per a desenvolupar projectes que fomentin la implicació de l’alumnat en qüestions d’interès comú dins de l’àmbit natural i cultural, com posar-los en marxa i com aconseguir donar-los continuïtat. A més, el manual recull exemples de casos pràctics duts a terme a Balears, com són el seguiment ecològic que mantenen 3 centres educatius de secundària d’Alcúdia a la llacuna de Maristany, o la implicació en la gestió i manteniment de sa Comuna de Bunyola a través de diverses accions que realitza l’alumnat de l’IES Joan Alcover.\nL’objectiu final d’aquesta guia és el de proporcionar una resposta transformadora a la demanda de la comunitat educativa i donar poder a l’alumnat perquè pugui esdevenir un agent actiu del canvi, responent als reptes individuals i col·lectius del món que ens envolta. D’aquesta manera, la implicació dels espais educatius a iniciatives de conservació com a agents de custòdia del territori suposa una eina educativa molt potent i amb multiplicitat de possibilitats, segons el tipus d’iniciativa que es dugui a terme: recuperació d’espais degradats, horts escolars, accions en favor d’espècies i hàbitats, restauració d’elements etnològics, etc.\n“Es tracta de treballar conjuntament en una sèrie d’estratègies que reverteixin en el benefici comú”, ha comentat la presidenta de la ICTIB, Gemma Capdevila. A més, “la custòdia del territori ofereix un món de possibilitats per a involucrar les persones que tinguin en propietat, utilitzin o gestionin un territori, públic o privat, en la conservació i bon ús d'aquest territori, dels seus valors naturals, paisatgístics i culturals”.\nEn aquest sentit, Capdevila troba en aquest tàndem de custòdia i educació una oportunitat excepcional per connectar amb un futur més sostenible a través de la participació de l’alumnat i la seva relació amb el territori que habita.\nPer la seva banda, Margalida Ballester, professora a l’IES Port d'Alcúdia, ha afirmat que la custòdia del territori es basa en la col·laboració “i això és precisament el que hem fet per elaborar aquest manual que tracta d’estimular possibles sinergies entre les eines de custòdia i els espais educatius”.\nLa guia —que ja es pot descarregar de forma gratuïta a la pàgina web de la ICTIB (www.ictib.net) — està dirigida en particular a educadors i educadores tant del món de l’educació formal com informal, i en general a tot el món interessat en la conservació de la natura. Per a la seva elaboració, s’ha comptat amb el suport de la Conselleria de Medi Ambient i Territori i amb la col·laboració de la Conselleria d’Educació i Formació Professional.\nLa custòdia del territori com a resposta a una demanda social d’una educació horitzontal i proactiva\nL’educació en la conservació de la natura s’ha tractat principalment d’una manera unidireccional, deixant les tasques educatives a les entitats de conservació, les quals han tractat de modificar, amb més o menys èxit, la percepció i la forma d’actuar de la societat respecte de la problemàtica ambiental que es genera. No obstant això, mitjançant accions de custòdia es pot parlar d’una educació ambiental multilateral i amb un caràcter més horitzontal, ja que es generen intercanvis de coneixement entre propietaris i docents i alumnat que hi participa.\nA tot això se li afegeix que en els últims anys s’ha assistit al creixement d’un moviment internacional, principalment estudiantil, que es manifesta reclamant accions contra l’escalfament global i el canvi climàtic. A les Illes Balears aquest moviment s’ha traduït en protestes per part dels estudiants i associacions de professors que senten la necessitat de donar suport al seu alumnat i reclamen més contundència i accions per atenuar les conseqüències negatives que genera el canvi climàtic. És per això que els espais educatius s’han transformat en principals aliats a l’hora de donar una resposta a les necessitats explícites que el planeta requereix en clau de conservació. Aquesta resposta implica necessàriament adoptar un marc de referència que orienti les accions a prendre, implementant metodologies que estiguin en la seva línia.\nLa ICTIB: una xarxa per a la conservació del patrimoni natural i cultural\nLa Iniciativa de Custòdia del Territori de les Illes Balears és una xarxa integrada per gairebé una trentena d’organitzacions dedicades a la conservació del patrimoni natural i cultural de la nostra comunitat autònoma. El seu principal objectiu és fomentar aquesta eina col·laborativa de conservació de la natura a través d’accions de suport a les entitats de custòdia i la difusió d’informació rellevant a la societat en general. A dia d’avui, la custòdia del territori a les Balears manté una trajectòria ascendent, registrant un total de 144 acords —un 33 % més que el 2018—, en 4 dels quals estan implicats espais educatius.\nMés de 11.300 hectàrees de les Balears es gestionen a través d'acords de custòdia del territori\nL'ICTIB ha actualitzat les dades de l’inventari d’acords i entitats de custòdia , realitzat per última vegada a l’any 2018, amb la col·laboració de diverses entitats de la xarxa i el suport de la Conselleria de Medi Ambient i Territori. La finalitat d’aquest inventari és conèixer i difondre a tots els públics la situació actual de la custòdia del territori a les Illes Balears, així com la seva evolució al llarg dels anys. També vol ser un punt de partida per seguir avançant en el foment i la consolidació de la custòdia del territori al nostre arxipèlag. A més, pretén ser una base de dades d’experiències de custòdia del territori per compartir el coneixement i la informació entre tota persona interessada.\nAixí, en l’actualització de 2020 es mostra un augment tant d’acords i hectàrees en custòdia, com d’entitats involucrades. En la recollida de dades s’hi han registrat un total de 144 acords, els quals representen un total d’11.304 hectàrees. Respecte l’inventari de 2018, hi ha 36 acords més, el que suposa un increment del 33% en els últims 2 anys; pel que fa la superfície, s’han comptabilitzat 1.385 hectàrees més, és a dir, hi ha hagut un increment d’un 14%.\nTambé hi ha hagut una augment de les entitats que han aportat dades a l’inventari. Hi han participat les 25 organitzacions que formen part de la xarxa, 6 més que el 2018, de les quals 18 són entitats de custòdia del territori pròpiament dites, és a dir, que tenen al menys un acord subscrit –5 més que el 2018–.\nMallorca es presenta com la illa amb més entitats, acords i superfície amb acord de custòdia; hi ha 13 entitats de custòdia i 105 acords, que ocupen 8.585,6 ha. A Menorca hi ha 3 entitats que tenen 32 acords en total i 2.704,7 ha. En el cas d’Eivissa, són 2 entitats amb 7 acords i 14,5 ha.\nEls objectius i valors que figuren als acords connecten la conservació de la biodiversitat amb les pràctiques agràries i forestals respectuoses amb el medi. Respecte l’objectiu principal dels acords, el més estès és la conservació d’espècies de fauna (41%), seguit de la promoció de la gestió tradicional del territori (29%) i la conservació d’espècies de flora (14,5%). Pel que fa els valors principals que motiven els acords, els més comuns són les espècies incloses als Annexos de la Directiva Aves (41%) i les varietats locals i/o les pràctiques agràries tradicionals (17%), seguit dels hàbitats d’interès comunitari (16%), els hàbitats prioritaris (10%) i el valor paisatgístic (9%).\nEls usos principals als terrenys amb acords de custòdia són majoritàriament de caire agrari, amb zones de cultiu i de pastura. La majoria dels acords són a terrenys on l’ús principal són els cultius (73%), seguit de les pastures (15%) i l’ús forestal (6%); aquestes tres categories representen el 94% de la superfície total amb acords.\nEn termes d’hàbitat, hi dominen les zones amb hàbitats humanitzats, especialment el que es coneix com a “mosaic agropecuari mediterrani”, amb 48% dels acords, mentre que al 23% hi dominen les zones d’horta i la resta es reparteix entre diversitat d’hàbitats, des de boscos fins a penya-segats. Respecte la superfície que representen aquests hàbitats, però, el 48% pertany a un altre tipus d’hàbitat, el de “zones boscoses mixtes amb el 5-40% de cobertura arborada”, i això és degut a que hi domina als acords amb finques de gran extensió a la Serra de Tramuntana.\nLa custòdia del territori permet gestionar espais de titularitat privada i contribueix a la gestió dels espais naturals protegits.\nAmb aquestes dades, l’informe posa de manifest el potencial de la custòdia del territori per fer gestió per a la conservació allà on es destinen menys recursos en aquest aspecte, facilitant que els particulars també posin en marxa o facilitin mesures de conservació a les seves terres. La resta són finques públiques, terrenys de caràcter comunal o de domini públic.\nD’altra banda, els acords de custòdia també contribueixen a la gestió dels espais naturals protegits. El 62% dels acords analitzats es troben sota qualque figura de protecció a nivell autonòmic, el 53% totalment i el 9% restant d’una manera parcial. Si parlem de la Xarxa Natura 2000, el 33% dels acords estan plenament inclosos en figures de LIC o ZEPA, i un altre 6 % s’hi troba parcialment. Val a dir que s’han aconseguit aquestes dades aproximadament de la meitat dels acords.\nURL d'origen: https://www.sostenible.cat/noticia/centres-educatius-de-les-illes-balears-comptaran-amb-una-guia-per-impulsar-iniciatives-de


El càncer s'emporta al lingüista Joan Solà - Diari de Girona\nEl càncer s'emporta al lingüista Joan Solà\nL'estudiós va saber combinar el rigor científic amb la capacitat pedagògica per transmetre el seu coneixement\ngirona | efe/ddg 28.10.2010 | 02:00\nEl càncer s'emporta al lingüista Joan Solà Diari de Girona\nEl filòleg i lingüista Joan Solà, mort a Barcelona als 70 anys, va saber combinar el rigor del científic amb la capacitat pedagògica per transmetre els seus coneixements i punts de vista als seus alumnes i al públic en general. Premi d'Honor de les Lletres Catalanes 2009 i Creu de Sant Jordi 2005, també era vicepresident de l'Institut d'Estudis Catalans i catedràtic Emèrit de Llengua Catalana de la Universitat de Barcelona, a més de doctor honoris causa per la de Lleida.\nLa capella ardent de Joan Solà s'obrirà avui en el paranimf de l'edifici històric de la Universitat de Barcelona (UB), on cap a les 15.30 hores es farà la cerimònia de comiat del lingüista.\nNascut l'any 1940 a la localitat lleidatana de Bell-lloc d'Urgell, Solà va estudiar Magisteri a Lleida, es va doctorar en Filologia Catalana a la UB i posteriorment va ampliar estudis en Lingüística General a les universitats de Reading i Exeter (Regne Unit).\nCompromès fermament amb la defensa de la llengua i la cultura catalanes, la seva pèrdua ha estat lamentada per tots els partits polítics de l'arc parlamentari de Catalunya, inclòs el Partit Popular.\nTambé el Govern català i el Parlament de Catalunya han sentit la mort de Solà, de qui el president de la cambra autonòmica, Ernest Benach, va recordar que insistia en "la necessitat de redreçar la situació -del català- per preservar la nostra personalitat i exigia valentia als diputats".\nJoan Solà va publicar una quarantena de llibres sobre sintaxi, història de la llengua, lèxic, puntuació, tipografia, bibliografia i altres matèries de lingüística i sociolingüística.\nEl lingüista va rebre un últim homenatge a la Universitat de Barcelona en forma de llibre, 10 textos d'homenatge (Empúries, 2010), el passat dia 20 d'aquest mes. Ha impulsat i dirigit amb ajuda de Maria Rosa Lloret, Joan Mascaró i Manuel Pérez Saldanya la famosa Gramàtica del Català Contemporani (Empúries).\nAmb Jordi Mir va dirigir l'edició de les obres completes de Pompeu Fabra, de les quals ja s'han publicat diversos dels nou volums previstos, i està en procés de correcció, i va editar l'obra de Joan Corominas.\nL'any passat va intervenir en una sessió plenària del Parlament de Catalunya, convidat expressament pel president de la cambra, en la qual va instar els polítics catalans a defensar la llengua catalana i a recuperar la seva autoestima, com a única via per tenir "una llengua rica que pot caminar al costat de les altres en igualtat de condicions".


Sr. Carles Constante i Beitia\ndirector general del Consorci Sanitari Integral\nAvinguda de Josep Molins, 29-41\n93 333 00 97\n93 552 05 27\nComarca del Barcelonès i la seva àrea sanitària d'influència\n·ABS Barcelona 2K Gaudí\n·ABS Barcelona 2I Sagrada Família\n·ABS L'Hospitalet de Llobregat 3 Collblanc\n·ABS L'Hospitalet de Llobregat 4 Torrassa\n-Institut Català de la Salut\n-Ajuntament de l'Hospitalet del Llobregat\n-Ajuntament de San Joan Despí\n-Consell Cormarcal del Baix Llobregat\n-Creu Roja Espanyola\n2.1 L'objectiu del Consorci és l'execució d'activitats hospitalàries, assistencials, preventives, rehabilitadores, docents i d'investigació.\nAixí mateix, en el si del Consorci Sanitari Integral, les entitats consorciades treballaran conjuntament en la planificació, l'ordenació, l'avaluació i la coordinació dels centres, serveis i establiments de salut pública i d'atenció sanitària, sociosanitària i social, de responsabilitat pública, que desenvolupen, totalment o parcialment, la seva activitat dins dels seus respectius àmbits competencials, afavorint la continuïtat assistencial.\n2.2.1 La col·laboració amb el Servei Català de la Salut en la planificació, l'ordenació, l'avaluació i la coordinació dels centres, serveis i establiments de protecció de la salut i d'atenció sanitària, sociosanitària i de rehabilitació, de responsabilitat pública que desenvolupen, totalment o parcialment, la seva activitat dins dels seus respectius àmbits competencials.\n2.2.2 L'assistència hospitalària integrada, vinculada a la xarxa d'assistència primària i coordinada amb altres nivells sociosanitaris.\n2.2.3 La prestació de serveis d'atenció primària de salut i salut pública.\n2.2.4 La prestació de serveis d'atenció sociosanitària i social.\n2.2.5 La participació en la promoció de campanyes o tasques de medicina preventiva.\n2.2.6 Proporcionar serveis de rehabilitació.\n2.2.7 La docència, relacionada amb la sanitat i, en general, en matèria de salut física i mental.\n2.2.8 Les activitats d'investigació, estudi i divulgació, relacionades amb la sanitat i les ciències de la salut.\n2.2.9 Totes les que estiguin directament o indirectament relacionades amb les finalitats esmentades anteriorment i que acordi el Consell Rector.\n2.3 Les esmentades finalitats les podrà portar a terme el mateix Consorci directament o cedint la gestió a d'altres entitats externes.\nEl Consorci, que constitueix una entitat jurídica pública, de caràcter associatiu, dotada de personalitat jurídica plena i independent de la dels seus membres, amb totat la capacitat jurídica de dret públic i privat que requereix la realització dels seus objectius. Està compost per:\na) El Consell Rector, òrgan superior del Consorci, està format pels membres següents, nomenats i substituïts per les entitats consorciades:\n4 representants del Servei Català de la Salut, designats/des èl seu director/a\n2 representants de l'Institut Català de la Salut, designats/des pel seu director/a\n1 representant de l'Ajuntament de l'Hospitalet de Llobregat, designat pel seu òrgan de govern\n1 representant de l'Ajuntament de Sant Joan Despí, designat pel seu òrgan de govern\n1 representant del Consell Comarcal del Baix Llobregat, designat pel seu òrgan de govern\nb) El/la president/a\nc) El/la vicepresident/a\nd) El/la director/a general\ne) Les comissions delegades\nRESOLUCIÓ SLT/1770/2005, de 18 de maig, per la qual es dóna publicitat a l'Acord del Govern de la Generalitat de Catalunya de 17 de maig de 2005, pel qual es dóna nova redacció als Estatuts del Consorci Sanitari Integral.\n(DOGC núm. 4405)\nPerfil i trajectòria professional: Carles Constante Beitia


Dia: Dijous 3 de desembre a les 19h\nOnline · Aquesta activitat requereix d’inscripció prèvia\nConeixem la professió de la producció executiva de la mà de 5 expertes en diferents camps. Aquesta sessió consta de 5 sales virtuals en que les productores ens expliquen el dia a dia de la seva feina, després establim una conversa amb els assistents per tal de poder aprofundir en la seva professió.\nEn aquesta ocasió comptarem amb cinc productores de primer nivell; Sandra Hermida, ha produit més de 30 pel·lícules com El Orfanato, Un monstruo viene a verme o Lo imposible, amb la que va guanyar un premi Goya a la millor direcció de producció; Claudia Mayer és productora executiva a Mamma Team, empresa productora de publicitat, i ha produit campanyes de publicitat per marques com MAC o Massimo Dutti; Muntsa Tarrés, productora executiva de Nous Formats a TV3, on ha produit molts formats documentals i programes reconeguts com La Marató de TV3; Montse Claros és productora executiva a Gestmusic, on s’encarrega de la producció de formats televisius com Boom, Ahora Caigo o Atrapa un Millón; i Sumpta Ayuso productora executiva de les sèries documentals més comentades dels últims anys: El pionero, Muerte en Léon o El fiscal, la presidenta y el espía.\nRodatge de “Lo impossible”\nSumpta Ayuso Costa (Barcelona 1968), va estudiar Administració d’Empreses a Londres i Ciències Empresarials a Barcelona. És la productora executiva de JWP des de fa més de 15 anys.\nHa produït pel·lícules i sèries de no ficció que han donat la volta al món i han rebut premis de festivals i crítica com “Demà Moriré” (2013) “Gabo, La Creació de Gabriel García Márquez” (2015), “La Fi d’ETA” (2017), “Muerte en León” (2016) i “Connexió Madrid” (2007), per la qual va estar nominada al Premi Golden Link del European Broadcasters Union (EBU) a la Millor Coproducció Internacional.\nD’entre els seus darrers projectes destaquen la segona temporada (2020) de la sèrie “Six Dreams” sobre la Lliga de Fútbol Espanyola d’Amazon -la primera sèrie de no ficció produïda per Amazon a Espanya i guanyadora de dos premis Emmy (2019), entre ells el guardó a la Millor Sèrie d’Entreteniment en Espanyol- i la sèrie “Nisman. El fiscal, la presidenta y el espía” per Netflix Llatinoamèrica, ZDF Alemanya i Movistar+ Espanya (2020), així com “El Pionero”, la primera sèrie original de HBO Espanya (2019).\nVa començar a treballar a la televisió l’any 1989 a TVE (Si lo sé no vengo i Plàstic). Uns anys després va entrar a Gestmusic, concretament l‘any 1991 on ha treballat fins avui en dia. La seva tasca ha estat la direcció de programes, des del No te rías que es peor a Alta Tensión o Allá Tú. També ha estat productora executiva i responsable d’adaptació de Atrapa un millón, Ahora Caigo o Boom.\nLlicenciada en Ciències de la Informació per la UAB. Des de febrer del 2020, és productora executiva de l’Àrea de Nous Formats de TV3. També s‘ha encarregat de la producció de La Marató de TV3, en la primera edició que es va fer a fora de les instal·lacions de TV3, l’any 2019.\nAnteriorment era productora executiva del l’Àrea de Documentals de TV3, àrea per la qual assistia habitualment a festivals i mercats com a compradora, buscant continguts pels diferents programes documentals de TV3. I ha estat productora d’un dels principals programes de documentals de la cadena, "30 minuts".\nDes del febrer del 2015, és professora associada del grau de Comunicació Audiovisual de\nActualment treballa com a productora de publicitat, amb 20 anys d‘experiència i centenars d’anuncis a la seva esquena.\nÉs llicenciada en Publicitat i RR.PP per la Universitat Autònoma de Barcelona (2001-2002) i va cursar el DAMS (Disciplini delle Arti, della Musica e dello Spettacolo), a Torino.\nEn 2002 s’incorpora a BUS, on durant vuit anys treballar amb directors com Andy Fogwill, Fabián Bielinsky, Armant Bo, Juan Flesca, Agustín Alberdi i César Pesquera.\nPosteriorment va treballar com a freelance per a les principals productores del sector: Twentyfour Seven, Agost, Cosí, Blur, Smile o Mamma Team. En aquesta etapa va treballar estretament al costat de Pep Bosch, com a director’s producer. Però és amb les col·laboracions amb Mamma Team, on treballa actualment, que sent l’impuls de tornar a incorporar-se a una estructura i treballar braç a braç amb els directors des del principi del procés. Actualment, el rooster de Mamma Team compta amb directors com Jovan Todorovic, Claudia Llosa, Galder, César Pesquera, Daniel Benmayor, Martin Romanella i Michel + Nico per nomenar alguns,\nSandra Hermida és la directora de producció de la pel·lícula amb més recaptació en un cap de setmana de cinema espanyol "Lo Imposible". Altres títols que podem trobar en el seu currículum són els següents: Marrowbone, Un monstruo viene a verme, No llores, vuela, Carmina y amén, La torre de Suso, Retorno a Hansala, Dieta mediterránea, Spanish movie i Biutiful.\nVa obtenir el Goya® a millor pel·lícula documental el 2010 per arbo: el espía, i el Goya® a la Millor Direcció de Producció en 2008 per El Orfanato, el 2013 per Lo Imposible i el 2017 per Un monstruo viene a verme.


Charlas y talleres | Pilar Arlàndiz\nLa paraula sempre està present en nosaltres, ja sigui mentalment, de forma verbal o escrita. La paraula sempre hi és. I com a eina que utilitzem habitualment, de vegades, se’ns oblida la enorme importància que té.\nLes paraules tenen un motor que les fa vives i aquest motor és l’emoció.\nAquesta emoció és la que ens fa sentir, la que es fa emocionar, la que ens fa sentir tota la gama de sentiments que hi ha.\nLes paraules ens envolten. Conviuen amb nosaltres en tots els nostres moments. I un d’aquests moments és quan tenim por.\nQuan tenim por normalment ens diem coses que encara ens fan tenir més por.\nI com les paraules va carregades d’emoció fa que aquesta emoció, encara sigui més gran.\nHi ha moltes frases que recolzen aquest sentiment, com per exemple:\nEstic mort de por i moltes altres.\nLes paraules ens envolten. Les utilitzem a tothora, i mitjançant elles avaluen les coses que ens passen, definim la nostra vida.\nDepenen com sigui el nostre llenguatge, també serà com veiem el món i com l’expressem. Utilitzar determinades paraules marca una diferència en la nostra relació personal, relacional i amb el món.\nTots nosaltres emprem paraules. Les diem en les nostres converses, en les diem a nosaltres mateixos. Les utilitzem a tothora.\nEl que potser no sabem és el que aquestes paraules signifiquen per a nosaltres. No en el seu significat etimològic, sinó el que realment signifiquen emocionalment per nosaltres , i com aquest significat emocional incidirà en la nostra manera d’actuar en les nostra vida.\nCada dia ens parlem. Cada dia des que ens llevem ens estem dient coses.\nCada dia quan ens mirem al mirall, quan ens pentinem, quan ens vestim, quan esmorzem. Cada dia quotidià ens parlem del nostre cos, del nostre aspecte, de nosaltres.\nCada dia mantenim un diàleg amb el que és, o el que hauria de ser. Amb el que faig o hauria de fer. Cada dia em sotmeto a una revisió exhaustiva i em parlo, i em dic allò que m’agrada i el que no em fa feliç.


Ajuntament de Sant Andreu de Llavaneres - Ja us podeu apuntar al 12è Sopar del Pèsol!\nJa us podeu apuntar al 12è Sopar del Pèsol!\nEl sopar tindrà lloc el 12 d'abril, a Vil·la Minerva, a les 21 h. Us hi podeu inscriure aquí.\nLa 20a Festa del Pèsol serà els dies 12, 13 i 14 d'abril.\nEl restaurant Vil·la Minerva oferirà una nova edició del Sopar del Pèsol, l'esdeveniment gastronòmic que dona el tret de sortida a la Festa del Pèsol de Sant Andreu de Llavaneres, que enguany arriba a la 20a edició. El sopar tindrà lloc el 12 d'abril a les 21 h, i permetrà gaudir de plats de gran qualitat en els quals aquest deliciós llegum en serà el protagonista. Les inscripcions ja han estat obertes.\nCom cada any, durant la celebració del sopar es farà el lliurament de la distinció del Pèsol d'Or, un guardó que reconeix la implicació i la contribució de persones de la vila vinculades en el món del pèsol.\nPer assistir al sopar només cal omplir el següent formulari. La setmana anterior a la celebració del Sopar, es donarà a conèixer el menú que ha elaborat l'equip del restaurant Vil·la Minerva.


S’apropa el 12è Festival de Sopes del Món Mundial!!!! – Educació Transformadora\nPosted Març 12, 2015 per Antonio Alcántara\t9Barris\nVeïns i veïnes, entitats i col·lectius, aneu preparant fogons i espècies, olles i condiments, que s’apropa el 12è Festival de Sopes del Món Mundial!!!!\nLa Xarxa d’Intercanvi de Coneixements i la Xarxa 9 Barris Acull, us convidem a participar en aquesta gran festa per la convivència que tindrà lloc el proper diumenge 22 de març, a partir de les 12 h., a la marquesina de la Via Júlia. Hi haurà circ, blues i moltes sopes!!! Si voleu participar, només cal que feu arribar la vostra recepta. Trobareu tota la informació necessària en aquest document.\nAnimeu-vos a sorprendre’ns amb la vostra recepta!!! Per a més informació: www.9bacull.org\nAnterior Entrada anterior: Arrenquen de l’oblit la història de les cooperatives obreres de la Barceloneta\nSegüent Entrada següent: Vecinos impiden que el consistorio de Lima (Perú) borre los murales de sus calles #BorraronUnoPintaremosMil\nEducació Transformadora S’apropa el 12è Festival de Sopes del Món Mundial!!!!


Comunicat institucional del Rectorat de la Universitat de Barcelona relatiu a les informacions publicades al voltant d’un experiment al Parc Científic de Barcelona – Lo Campus diari\nData publicació 19 gener 2022 19 gener 2022 per redacció\nAl llarg del cap de setmana passat, diversos mitjans van publicar articles relatius a un experiment previst al Parc Científic de Barcelona (PCB). Davant d’això, l’equip rectoral de la Universitat de Barcelona va posar en marxa els procediments de recopilació i anàlisi de les informacions. Els fets són els següents:\n1. Al gener del 2022, al PCB no hi ha —ni hi havia— prevista cap actuació en els termes anunciats pels mitjans.\n2. La recerca de la qual es parla correspon a una entitat allotjada al PCB, com tants altres grups i entitats externs a la UB. L’experiment busca desenvolupar cures per a malalties fibròtiques i comporta l’estudi histopatològic dels òrgans de 32 gossos de raça Beagle.\n3. L’entitat encara no ha començat la fase d’experimentació: té previst iniciar-la a mitjan març. Ara per ara està elaborant el protocol de treball, amb la consegüent avaluació i validació de tots els requisits aplicables establerts tant a les normatives autonòmiques, estatals i europees, com als preceptes ètics que vinculen tant el PCB com la UB. Per tant, de moment no s’ha iniciat cap fase experimental.\n4. L’empresa encarregada de gestionar els animals que formen part de l’experiment es va contractar complint tots els requisits legals de la contractació pública. L’empresa està domiciliada a la comunitat autònoma de Madrid, que és qui n’autoritza l’activitat.\nDavant d’aquests fets, des de l’equip rectoral de la Universitat de Barcelona expressem:\n– Que la pràctica amb animals és a hores d’ara insubstituïble a l’efecte de garantir el progrés científic, especialment de la biomedicina, la qual permet fer front a les múltiples malalties que ens afecten. Aquesta pràctica es fa només quan és estrictament ineludible i sempre amb la màxima exigència ètica, per tal de minimitzar al màxim l’impacte en els animals que formen part dels experiments.\n– Que les universitats, els centres de recerca i les institucions públiques estem compromeses a continuar treballant per buscar alternatives a l’experimentació amb animals, és a dir, per trobar opcions que facin possible el progrés científic sense haver de recórrer a aquesta pràctica.\nRectorat de la Universitat de Barcelona\nFiraCampusVirtual en marxa amb més de 150 centres de formació i 400 orientadors


Héctor Illueca: “La Xarxa Lloga´m és un pont que comunica demanda i oferta d´habitatge per atendre les necessitats de la ciutadania valenciana” | DiaDia\nInici Vivenda Héctor Illueca: “La Xarxa Lloga´m és un pont que comunica demanda i...\nHéctor Illueca: “La Xarxa Lloga´m és un pont que comunica demanda i oferta d´habitatge per atendre les necessitats de la ciutadania valenciana”\nEl vicepresident segon i conseller d’Habitatge i Arquitectura Bioclimàtica, Héctor Illueca, ha presentat la Xarxa Lloga´m, un servei integral dinformació, intermediació, assessorament i tramitació en matèria de lloguer d’habitatge a la Comunitat Valenciana.\nUna eina que neix com “un pont que comunica demanda i oferta d’habitatge per atendre les necessitats de la ciutadania” alhora que “estimula la captació d’habitatges que es puguen llogar a preus assequibles i regulats, que no depenguen de l’amplada de la butxaca de cadascú, sinó adequats al nivell d’ingressos de les persones”.\nPer tal de facilitar l’accés de la ciutadania a l’habitatge en règim de lloguer i de mobilitzar els habitatges no habitades de la Comunitat, la vicepresidència segona ha creat un sistema voluntari d’obtenció d’habitatges privats per a la seva oferta a preus assequibles a través de la Xarxa Lloga’m.\nAquesta xarxa és un dels mecanismes que estableix el decret 130/2021, de 1 d’octubre, del Consell d’aprovació del reglament per a la mobilització d’habitatges buits i deshabitats.\nUn decret que, en paraules d’Héctor Illueca, intenta “reforçar la idea que una casa buida era una oportunitat perduda per garantir el dret a l’habitatge”. I per això la posada en marxa de quatre grans línies d’actuació: el registre d’habitatges buits, la Borsa Habita, la Xarxa Lloga´m i el programa de lloguer solidari d’habitatges.\nUnes línies amb molta importància en els àmbits d’actuació respectius. Tot i això, el vicepresident considera que la Xarxa Lloga´m és “la que més aprofundeix en conceptes de proximitat, transparència i caràcter humà” ja que anima les persones propietàries, a través de diferents programes de foment del lloguer i ajuda, a difondre i informar la ciutadania valenciana sobre la cartera d’habitatges que hi ha a cada moment.\nA la presentació també hi han intervingut el secretari autonòmic d’Habitatge i Funció Social, Alejandro Aguilar, i la directora general d’Emergència Habitacional, Pura Peris, per explicar el funcionament de la Xarxa Lloga´m i com, a través d’ella, es pretén racionalitzar els processos de connexió entre demanda i oferta, estimular la captació per llogar a preus assequibles, mobilitzar el parc d’habitatges no habitats incentivant les persones propietàries amb programes de foment del lloguer, difondre i informar la ciutadania sobre aquesta cartera d’habitatges, i establir un sistema de garanties i prestacions que garanteixi els drets de les persones arrendadores i arrendatàries.\nUn altre dels objectius de la xarxa és dinamitzar la intermediació professional i fomentar la transparència al mercat del lloguer, col·laborant amb professionals del sector. Per això s’ha creat una xarxa a agents immobiliaris col·laboradors, amb acreditada formació, experiència i un establiment obert al públic que resulti accessible i adequat per atendre la ciutadania.\nAquests agents informaran dels avantatges i els objectius de la xarxa, tramitaran els ajuts públics que puguin correspondre, captaran habitatges per a la seva oferta a preus assequibles, actuaran com a intermediaris en la formalització dels contractes d’arrendament, faran un seguiment del bon ús de l’immobles i també un cop finalitzat el contracte. Per tot això rebran una contraprestació.\nLes persones interessades a arrendar un habitatge han de disposar d’uns ingressos no inferiors a 2 vegades l’IPREM ni superiors al 4,5 i no han de tenir deutes pendents per impagament de rendes en habitatges que pertanyin a patrimonis públics.\nA aquesta xarxa també s’hi incorporaran habitatges de les grans forquilles (aquells amb més de deu immobles), els quals semestralment hauran de comunicar a la Conselleria la relació d’habitatges deshabitats que disposen. Les grans forquilles que de forma voluntària ofereixin habitatges deshabitats a la Generalitat o qualsevol altra administració pública podran beneficiar-se d’exempcions o bonificacions establertes.\nTots els habitatges inclosos a la Xarxa Lloga´m hauran de reunir condicions dignes d’habitabilitat, estar donat d’alta a tots els subministraments bàsics i estar disponible per a la seva ocupació immediata per a la persona arrendatària que resulti adjudicatària.\nPer accedir a la Xarxa Lloga´m s’ha creat la web, on s’hauran d’inscriure els habitatges, indicant ubicació, característiques, fotografies, rendes màximes, despeses i contacte de l’agent immobiliari col·laborador. Les persones interessades a arrendar s’han d’inscriure en aquesta web com a sol·licitants d’habitatge. Aquesta inscripció es farà telemàticament o a través de l’agent immobiliari que gestione l’habitatge del vostre interès.\nEls habitatges seran adjudicats per l’agent col·laborador per estricte ordre de les sol·licituds i amb la comprovació prèvia que les persones proposades reuneixen els requisits i que el lloguer no supera el 30% dels seus ingressos bruts anuals.\nDe la mateixa manera, per incentivar les persones particulars a oferir els seus immobles, la Generalitat ofereix una sèrie de beneficis com ara la contractació de les pòlisses d’assegurança que garantisquen a les persones arrendadores el cobrament de les rendes, la defensa jurídica en relació amb l’habitatge arrendada i la reparació de desperfectes derivats dels danys que no siguen conseqüència del deteriorament per l’ús o el pas del temps.\nLa presentació ha comptat amb l’assistència de la secretària autonòmica de Cohesió Territorial i Polítiques contra el Despoblament, Elena Cebrián; la presidenta de l´Associació d´Immobiliàries de la Comunitat Valenciana, Nora García; el president del Col·legi Oficial d’Agents de la Propietat Immobiliària de València, Alfredo Cano; el secretari general de la Unió de Consumidors, Vicente Inglada; la secretària de Joventut i Noves Realitats de Treball de CCOO, Rocío Pascual; i els presidents de Col·legis Oficials d’Agents de la Propietat Immobiliària de Castelló i Alacant, Francisco Nomdedéu i Marifé Esteso.\nEls bombers controlen un incendi a una casa de Vilafranca\nL’Ajuntament de Morella inicia el procés per a presentar projectes de rehabilitació


La influencer comença una nova vida fora de Telecinco | GTRES\nAnabel Pantoja confessa en quin punt es troba la relació amb Omar Sánchez i què pensa fer a partir d'ara\nper Daniel H. Marín 18/11/2021 14:45h\nAnabel Pantoja va començar a treballar als mitjans de comunicació per ser cosina de Kiko Rivera, però actualment és un personatge independent. La sevillana s'ha convertit en una estrella que brilla amb llum pròpia, i molts periodistes la volen entrevistar. Ha de donar explicacions sobre molts assumptes, com ara l'aparició del seu suposat germà secret.\nNo vol tornar a la petita pantalla perquè està molt còmoda treballant com a influencer, que és una feina molt més suportable. Recentment ha declarat que per a col·laborar a 'Sálvame' «cal ser molt valent», i reconeix que ella no està preparada. El periodista Gustavo González, un dels seus antics companys, assegura que la tertuliana té un germà secret.\nAnabel Pantoja no ha tornat a 'Sálvame' des que es va casar amb Omar Sánchez | GTRES\nLa influencer amenaça de demandar tothom que contribueixi a ampliar l'escàndol que s'ha generat sobre el fet que suposadament té un germà, perquè assegura que tot el que s'està explicant és mentida. Els col·laboradors de 'Sálvame' l'han respectat i han deixat de parlar del tema, però hi ha un altre assumpte important sobre la taula. Recordem que s'està parlant molt d'una presumpta crisi sentimental entre la influencer i el seu marit, Omar Sánchez.\nA l'octubre, Anabel es va casar amb Omar, surfista de professió, i des de llavors no ha parat de cridar l'atenció de la premsa. Kiko Hernández, tertulià de Telecinco, assegura que Sánchez ha estat infidel a la seva dona i que aquesta vol trencar la relació. Tot i això, la cosina de Kiko Rivera ha demostrat que no té cap problema sentimental amb Omar i que la relació va com una seda.\nEl surfista va participar a 'Supervivientes 2021', però no vol fer-se famós ni aprofitar-se de l'estrebada mediàtica de la seva parella. Tot i això, ha volgut estar al costat de la sevillana en l'última aparició pública que ha fet. Pantoja ha organitzat un esdeveniment per a presentar la seva línia de joies, un negoci que li ha fet recuperar la il·lusió per la feina.\nAnabel Pantoja ho confirma: «Estic fora de la tele»\nAnabel Pantoja ha preferit fer un pas al costat | GTRES\nLa influencer fa molt de temps que no surt a la televisió. No ha complert la promesa que va fer abans de marxar: tornar després del casament amb Omar. Els seus seguidors li han recomanat que es retiri, ja que té feina suficient fora de la petita pantalla i ja no necessita ningú per a brillar.\nLa tertuliana ara és dissenyadora de joies, i, segons diu, està tenint una gran repercussió: «No paro de treballar. Estic fora de la tele, però tinc molta feina, per això no me n'he pogut anar de lluna de mel. Tinc l'agenda tan plena, que tornar a la tele no hi té cabuda».\nLa neboda d'Isabel Pantoja assegura que troba a faltar Telecinco, ja que ha viscut molt bons moments amb els seus companys de 'Sálvame'. Fa uns dies es va retrobar amb ells a l'aniversari de Belén Esteban, una de les seves millors amigues. I va aprofitar l'ocasió per a comunicar la decisió que ha pres: no tornarà al programa.\n«L'altre dia ho comentava als directors a l'aniversari de Belén, i em fa llàstima, perquè hem passat tardes molt bones», declara. Segons ha sortit publicat, Anabel segueix tenint bona relació amb l'equip. De fet, gran part d'aquest ha assistit a la presentació de la col·lecció de joies que acaba de treure.\nAnabel Pantoja dona l'esquena a 'Sálvame': «En tenia moltes ganes»\nAnabel va començar a treballar als mitjans de comunicació casualment, ja que mai havia volgut ser famosa. El problema és que es va quedar sense feina i no va tenir més remei que acceptar l'oferta que li va fer Telecinco. De mica en mica, es va anar convertint en un personatge imprescindible dins de la cadena, i actualment no necessita la fama dels seus cognoms.\nLa dissenyadora de joies ho passava malament quan havia de defensar la seva família, per això ara està encantada amb el nou rumb professional que ha pres. «Estic molt tranquil·la. Tenia moltes ganes de tenir aquesta vida que ara mateix tinc», comentava en aquesta última entrevista.\nÚltima hora Última hora Cor Última hora Feina Última hora Influencers Última hora Sálvame Última hora Telecinco Última hora Anabel Pantoja Última hora Parella


És llicenciat en art dramàtic, especialitat en interpretació, per l'Institut del Teatre de Barcelona (1978). S'especialitzà en direcció en un curs a Mèrida impartit per Carlos Vides (1986), professor de l'Escuela Superior de Artes Dramáticas de Madrid. Des de 1990 fins a 2002 ha impartit classes a les Aules de Teatre de Maó, de Ciutadella i, esporàdicament, a Ferreries, es Mercadal i a les escoles de persones adultes de Menorca.\nCom a actor cal destacar la seva participació en diversos espectacles de la companyia Acció Cultural La Caixa de Barcelona (Lucrècia Borja, una noia de casa bona) i també de La Roda (El dia més foll i Èdip), sota la direcció de Josep A. Codina. Posteriorment, actuà en diferents obres de la companyia Els Joglars (M-7 Catalònia, Laetius i Olympic Man Movement), dirigides per Albert Boadella, de les quals es van fer gires internacionals i, en total, més de 300 funcions.\nÉs considerat un dels impulsors més importants de la renovació teatral a Menorca. De fet, el 1983 va crear les Aules de Teatre del Consell Insular, que han impartit classes a Ciutadella, Maó i Ferreries. Així mateix, el 1984 s'encarregà de l'organització del Cicle de Teatre a la Fresca de Ciutadella. El 1987 fou nomenat director del Centre Dramàtic de les Illes Balears, càrrec del qual dimití l'any següent. D'altra banda, cal subratllar la direcció de les companyies (i de la majoria de les seves obres) Grup Groc, de Ciutadella, i La Clota, de Maó, les quals s'uniren el 1984 en una de sola, La Clota-Groc, dirigida també per Fernández.\nCom a creador teatral destaca per la producció d'obres ambicioses i arriscades, com ara Criaturess (1984), Balneàric (1986), Piràmids (1988) i Assajant Albertí (2009).\nEspectacles destacats com a director i/o autor:\n1986. Una setmana amb en Biel i Hahihioouuhaihiaatt, a partir de les narracions de Pau Faner. Grup d'Aules de Teatre de l'Institut J. M. Quadrado, espectacle que fou seleccionat per representar les Balears a la Mostra Nacional de Mérida.\n1998. Els malalts, d'Antonio Álamo. Companyia La Clota-Groc i Grup d'Aules de Teatre de Maó i de Ciutadella. Premi Born 1997.\n2002. Somni d'una nit d'estiu, de William Shakespeare. Companyia La Clota-Groc i Rafel Oliver Produccions. Representada arreu de l'Estat espanyol.\n2009. Assajant Albertí, de Pitus Fernández. Companyia La Clota. Premi Bòtil 2009 i Premi de la crítica a la millor dramatúrgia Serra d'Or 2010.\n2009. El solitari oest, de Martin McDonagh. Coproducció de Moll Oest Espectacles i La Fornal. Guanyadora del projecte Alcover 2009. Nominacions als Premis Escènica 2009 per millor muntatge, millor director i millor actor. Premi al millor director i millor actor per l'Associació de Teatres i Auditoris Públics de Balears 2010.\n2012. Ma perché Pirandello, de Pitus Fernández. Companyia La Clota i La Impaciència. Teatre Carlos. Premi Born 2012.\nMas i Vives, Joan (dir.). Diccionari del teatre a les Illes Balears, vol. I. Palma/Barcelona: Lleonard Muntaner Editor / Publicacions de l’Abadia de Montserrat, 2003.


Últims dies: se t’acut una idea per a la sèrie web? - Tots som UOC!\nÚltims dies: se t’acut una idea per a la sèrie web?\nJa hem rebut una quinzena d’idees per a la sèrie web sobre els valors de la UOC, però en volem més! No cal que siguin gaire elaborades; simplement tres o quatre línies sobre una anècdota que us hagi passat a la UOC i que il·lustri els nostres valors: compromís, respecte, transparència, professionalitat i sostenibilitat. Teniu temps fins al 15 de juliol.\nReunions, Drive, sales… idees que ja heu enviat\nDe moment, algunes de les que hem rebut tenen títols tan evidents com ara «Reunionitis aguda», «El camí de SantDrive» o «Reserva de sales». Per a fer arribar la teva idea, només cal que visitis el web de la campanya «Compartim els valors UOC!».\nTrenta-cinc actors i figurants\nTambé pots participar en aquest projecte com a actor o figurant. Per a fer-ho, escriu a cominterna@uoc.edu. Ja hi ha trenta-cinc persones que ho han fet.


Les begudes isotòniques - Apple Catering - Serveis de catering i menjadors escolars a Reus\nEn èpoques on la temperatura ambient és elevada, l’ambient és humit i a més si es realitza algun tipus d’activitat física durant un període major als 60 minuts, convé ingerir les anomenades “begudes isotòniques” per tal de rehidratar-nos, recuperant les sals minerals i l’aigua que hem perdut a través de la suor. D’aquesta manera aconseguim millorar el nostre rendiment i la recuperació després de l’exercici.\nActualment en el mercat existeixen diferents fabricants que comercialitzen aquest tipus de begudes, tot i que un dels factors més comuns entre molts consumidors és triar la beguda en relació al seu cost, que acostuma a oscil·lar entre 1,20 € i 5,75 € per litre. Principalment degut a aquest cost tant elevat, trobem molt interessant saber que nosaltres mateixos ens podem preparar una beguda isotònica amb un valor nutricional equilibrat. Els ingredients per preparar aquesta beguda a casa serien:\n600 cc d’aigua mineral natural\n400 cc de suc de taronja natural o de poma o de qualsevol altra fruita\n20 grams de fructosa\nTots aquests ingredients s’incorporen en un recipient i es barregen homogèniament. Amb això obtindrem una beguda isotònica que en 100 cc contindrà aprox\nimadament 20 Kcal, 5 g d’hidrats de carboni, 77 mg de Sodi (Na), 71 mg de Potassi (K) i 6 mg de Magnesi (Mg).\nCal saber que les begudes isotòniques, ingerides abans i durant l’exercici físic, ens ajudaran a retardar el cansament i a millorar el rendiment. Si a més després d\ne realitzar l’activitat física també en consumim doncs ens recuperarem més ràpid de l’esforç físic que hem realitzat.\nLes propietats d’aquestes begudes les fan especialment indicades per als esportistes i, en concret, el fet de contenir sodi fa que bevem més enllà del punt en què la boca detecta que ja hem saciat la set.\nI recorda…. s’aconsella beure cada 15-20 minuts i una quantitat de 100 a 200 ml.\nPer AppelCatering|2018-07-10T17:39:52+01:00Juliol 10th, 2018|Aliments, Consells|0 Comentaris


Comprar Et contaré uns succeïts al poble de Conxa Penadés Martínez en LibrosCC - Comprar Libro\nEt contaré uns succeïts al poble\nConxa Penadés Martínez (Autor)\nEt contaré uns succeïts al poble inclou deu relats sobre diversos esdeveniments ocorreguts a Albaida (València) en un ample espai temporal que comença el 1819, any del naixement de la protagonista del primer relat, i acaba el 2020, període de temps de vivències inimaginables. Els relats tenen un caire local tan sols aparentment, el que conten pot haver passat a qualsevol ciutat. Siga esta més gran o més menuda, per totes es troben persones de les quals hi ha qui diu que estan endimoniades o que són un dimoni; molts llocs han sofert els efectes d’epidèmies, diluvis, incendis i guerres; alamon de ciutats tenen biblioteca i institut; i no hi ha llogaret ni vila que no celebre festes en honor del seu patró, junt amb les de moros i cristians en moltes altres. De tot açò van les narracions que trobareu a este llibre, contades amb un llenguatge pròxim, en la sintaxi i en el lèxic, a la manera de parlar que col·loquialment utilitzem.\nInmaculada Penadés Martínez és catedràtica honorífica de Lingüística a la Universitat d’Alcalà. Des que està jubilada viu al seu poble, Albaida (València), i té més temps per a treballar en un diccionari de locucions castellanes, encabotada a acabar (www.dilea.es), i per a cultivar les aficions: la retrobada pintura a l’oli, la cuina tradicional i per primera vegada la literatura amb el llibre de relats Et contaré uns succeïts al poble, signat sota l’hipocorístic Conxa. Pel cap li van altres obres literàries que també voldria portar endavant.


◄ Icones de capçalera\nConfiguració d'accés a NODES amb usuaris de Google ►\nper Jesus Ignacio Cañizares Gutierrez - diumenge, 12 juliol 2015, 02:15\nTinc al menú "estudis" amb 3 nivells de submenús. El cas és que el tercer nivell no es veu a la barra esquera (subpàgines) ni fent clic a l'item de menú superior.\nHi ha alguna manera de deixar desplegats a la barra esquerra (subpàgines) tots els nivells de menús?\nper MONICA GRAU PRIETO - dilluns, 13 juliol 2015, 10:07\nen principi aquest és el comportament per defecte, però prenem nota de la petició per tal d'estudiar-la de cara a properes actualitzacions de Nodes.\nper Jesus Ignacio Cañizares Gutierrez - dimarts, 14 juliol 2015, 17:02\nDe quina altra manera ho podria fer?\nExisteix la posibititat d'afegir un ginys de menú a una pàg per exemple?\nper MONICA GRAU PRIETO - dimecres, 15 juliol 2015, 09:06\npots crear menús personalitzats i afegir un giny amb menús cal seguir les instruccions que trobaràs a les pàgines següents:\nPer poder-los afegir a una pàgina simple (no de categoria), has d'editar-la i triar a l'apartat Atributs de la pàgina Plantilla predeterminada. Un cop fet això, el giny l'has de posar a l'apartat "Barra esquerra" i mitjançant la visibilitat de giny triar on vols que es mostri.


ABRIENDO HUELLA: GOULOTTE ICE-BARZERS A LES AGUDES\nEl Montseny, de formes arrodonides i perfils amables, mostra gairebé cada hivern la seva cara més alpina quan la neu fa presència a les seves faldes. És l'hora d'agafar les eines, matinar i buscar aquella linia de neu i gel que es dibuixa a la cara nord del cim més alpí del massís: les Agudes.\n(Imatge extreta d'un video grabat amb un dron el dia de la última gran nevada de fa uns dies al Montseny)\nSóc el primer en arribar a la muntanya. Encara de nit saludo un porc senglar que travessa la carretera amb calma aprop de Campins i poso la directa cap a Santa Fe. Una mica més amunt, al km 23.8, deixo el cotxe i m'enfilo buscant un itinerari inèdit i que he trobat a la web de Pako Crestas: pujaré pel Corredor Vol de l'Home Ocells i arribaré a l'aresta per la goulotte Ice-Barzers (nom molt encertat donada la vegetació que hi trobaré a l'entrada).\nEs tracta d'un traçat més propi de les Highlands escoceses i amb la meteorologia d'avui encara es fa més interessant: Scottish conditions amb pluja, neu, vent i fred.\nPassat el km 23, en un revolt deixo el cotxe i començo a caminar per una torrentera, fàcil de distingir per la senyalització de trànsit que té a la part baixa.\nLa ressenya indica que hi ha camí per la part esquerra de la torrentera segons es puja, però deixo el camí per la baixada i m'enfilo amunt per la linia de neu que em durà directament a les canals.\nVaig fent l'itinerari del porc senglar.\nEl bosc, obert en aquesta zona, permet progressar amb facilitat tot i la inclinació del terreny.\nAvui hi ha alerta del servei meteorològic per fort vent.\nJo no m'exposaré a la ventada fins arribar a la part alta, però les branques dels arbres van d'un cantó a l'altre per sobre de la meva posició.\nMentre els núvols fan curses sobre el meu cap, vaig pujant sense descans.\nTot i que sempre hi ha algun detall que em fa aturar la marxa.\nLlàgrimes de neu i gel per un hivern que cada cop ho és menys a les nostres latituds.\nSi no fa fred i no torna a nevar aquest any a cotes baixes, potser no es pugui repetir una ruta similar, ja que la neu aguanta, però poc i menys quan al migdia el termòmetre passa dels 20ºC com avui.\nMés amunt, el bosc va perdent frondositat i endevino les canals que he vist a la ressenya.\n(revista Vèrtex 228).\nEn aquest punt trobo algunes fites que s'enfilen per la tartera, avui coberta de neu.\nLocalitzo l'entrada mig amagada del corredor Vol de l'Home Ocell (Sangtraït)\nAquest corredor no és més que el camí que ens porta cap a les vies d'escalada del mateix nom i que es troben més amunt. No té continuació fins l'aresta i no té més interès a l'hivern que el de fer d'accés a la goulotte Ice-Barzers (el meu objectiu) que si té sortida a la part alta de la carena.\nSembla que tot i la boira localitzo bé els punts claus de la ruta.\nEl corredor té continuitat en neu.\nSi no és així, és una tartera infumable.\nEl desnivell és d'uns 45-50º aprox.\nEl sol ilumina la zona de Santa Fe mentre la boira guanya terreny a la part alta del massís.\nEstic a l'entrada de la segona part de la ruta.\nLa goulotte Ice-barzers (nom propost per la vegetació punxeguda que tapissa aquesta zona de la muntanya) és un itinerari d'uns 110 metres de llarg que surt al final de la Cresta de Castellets.\nCompte amb els esbarzers.\nL'entrada a la goulotte té un pas de mixte (gel-roca-herba) que és la màxima dificultat del traçat.\nEs proposa una graduació de M4/H55 (roca i herba) i màxim de 65º en neu i gel.\nCal superar la rimaya que separa la neu de la roca.\nSón uns tres metres on he d'apretar les dents una mica i confiar en deixar ben situats els piolets.\nHi ha bons peus a banda i banda, el problema és que l'herba no ofereix el millor anclatge (el Montseny té aquesta particularitat que no té cap altra muntanya).\nRampes de neu sobre herba és bàsicament el que em trobaré a partir d'ara.\nG A S ! !\nPrimera rampa de neu.\nUns metres de mixte per damunt meu.\nLa goulotte s'encaixona i manté la neu a sota la roca.\nSegueixo disfrutant d'una ruta totalment solitaria, alpina i espectacular.\nDecideixo seguir el traçat de la neu evitant la roca, més exposada.\nHerba-tooling, tot un repte.\nEstic arribant a dalt i la neu va perdent qualitat.\nLa sortida a l'aresta és espectacular.\nEl vent bufa de valent entre les Agudes i el Matagalls.\nEls núvols pugen del fons de la vall i el vent em dóna fort a la cara.\nSóc a tocar del cim, però aquests metres a la part alta cal travessar-los amb celeritat.\nNo és el millor dia per passejar per la carena.\nUna única imatge al cim.\nLa baixada, lliure de vent, la faré directament pel bosc buscant el traçat més directe al cotxe.\nUna mica de bosquing per baixar.\nAprofito la part baixa del Corredor Directe per baixar.\nEn poc més de 30 minuts em planto a la part baixa i he pogut localitzar el camí proposat a la ressenya per pujar.\nContent d'acabar l'itinerari amb èxit tot i que he acabat xop per la humitat de l'ambient.\nÉs hora de tornar cap a casa fent curses amb les fulles dirigides pel vent que corren per la carretera enfollides.


Les claus del Barça-Penya: inici fred, final emocionant - esmaixada.cat\nLes claus del Barça-Penya: inici fred, final emocionant\nAnalitzem les claus del derbi català per inciar la fase final.\nHa tornat per fi el bàsquet després de tants mesos aturats i la Lliga Endesa ha començat a rodar amb un derbi català, un Barça-Penya per engegar la fase final excepcional de l’ACB. Si bé semblava al principi que havia de ser com un partit d’entrenament, a mesura que han anat passant els minuts la intensitat global del partit ha crescut i també ho ha fet l’emoció pel mateix amb la Penya ficant-se de nou en un partit que ja tenia el Barça coll avall però els verdinegres no s’han rendit. El Barça s’ha endut el primer derbi postconfinament per 96 a 92 i aquestes són les claus del partit:\nLes claus del Barça\n1- La defensa i els punts de contraatac que ha generat. El Barça ha tingut bons moments defensius generant llançaments difícils del rival i capturant el rebot o robant pilotes per poder córrer i anotar amb facilitat, això ha estat clau per a obrir distàncies en el marcador. Abrines, Hanga i Higgins han llegit molt bé aquestes situacions.\n💪 @alexabrines recupera... ¡y machaca!#LigaEndesa\n🎥 En directo por @MovistarPlus pic.twitter.com/a5ONDnsWjV\n2- Les rotacions de Pesic, part positiva part negativa. Pesic ha rotat més del que a priori semblava veient el seu historial i ha dosificat als seus jugadors (Tomic i Mirotic els que més han jugat amb 22). Fins i tot han jugat Bolmaro, per falta d’efectius en la posició, i Pustovyi, per sobrecàrrega de faltes de Brandon Davies, fora del partit avui. Hi ha hagut alguna rotació que no li ha sortit tant bé com esperava amb embús ofensiu sense anotar i permetent el Joventut apropar-se en el marcador.\n3- La reaparició de Kevin Pangos. La reaparició del base canadenc és una bona notícia pel Barça, tot i que l’hem vist una mica cohibit en els seus primers minuts sobre el parquet, després ens ha fet recordar de manera molt vague al que haviem vist fa temps, motiu d’alegria per l’aficionat del Barça i per Adam Hanga.\nSegur que t’interessa l’1×1 del Barça\nLes claus de la Penya\n1- L’absència de Klemen Prepelic. La Penya ha notat molt que no hi fos la seva principal referència ofensiva, algú havia d’agafar el relleu i Morgan ha liderat els verdinegres en anotació amb 21 punts i un molt bon paper sobre el parquet.\n2- L’aparició dels joves amb actuacions més que decents: Pep Busquets i Arnau Parrado que s’han incorporat a l’equip fa poc han tingut minuts, han mostrat bones maneres sobre el parquet i han ajudat al seu equip en els moments que han estat a la pista.\n🔥 ¡Qué debut de @parrado_10_5!\n5⃣ puntos y 1⃣ asistencia en apenas 2⃣ minutos#LigaEndesa\n🎥 En directo por @vamos pic.twitter.com/mv6o0FCxGx\n3- L’esperit i els intangibles d’Albert Ventura. El capità és qui els ha portat a creure en la victòria destacant amb un +25 amb ell a pista, clavant dos triples importants des de la cantonada després de bon moviment de pilota de l’equip.\nSegur que t’interessa l’1×1 de la Penya\nAquesta nit a partir de les 23:15h estarem en directe Twitch d’Esmaixada.cat amb el mític exjugador de Barça i Penya Ferran Martínez, no t’ho perdis.\nRelated TopicsACBBarçafase finalfeaturedLliga EndesaPenya\nL’1×1 de la Penya: els nens presenten credencials


Activitats | CdA de la Ciutat de Tarragona\nPREU: 50€ la setmana.\n6. TALLERS COMPLEMENTARIS\nSi alguna estada desitja tallers complementaris de 18 a 20h o de 21 a 23h, es poden posar en contacte amb apren.tarragona@gmail.com . Uns professionals autònoms de formació gestionen diverses activitats lúdiques per als alumnes de diferents edats.\nVALORACIONS DE LES ACTIVITATS\nPots valorar les diferents activitats, mitjançant el formulari d’enquestes, a través d’aquest enllaç:\nPer a entrar a la pàgina que us permet respondre a les activitats, heu de posar com a usuari: CdA i com a password: cda. A continuació, heu de triar l’activitat o les activitats que heu realitzat al llarg del curs i valorar-les segons el vostre criteri. Us agraïm la vostra col·laboració en respondre-les, ja que la vostra opinió ens serveix per a seguir millorant.\nTarraco a l'Època Romana


Set empreses borrianenques mostren el seu potencial i modernització en una nova edició de CEVISAMA\n1 de novembre de 2020 1/11/20\nL'alcaldessa, Maria Josep Safont, la regidora Maria Romero, i el regidor Javier Gual visiten a les marques locals i realitzen un reconeixement públic a les sis empreses capdavanteres a la ciutat\nUna representació municipal formada per l'alcaldessa de Borriana, Maria Josep Safont, la regidora d'Ocupació i Promoció Econòmica i el regidor de Personal i Seguretat, Javier Gual, ha volgut hui abrigallar a les empreses borrianenques presents en una nova edició de la Fira Internacional de la Ceràmica, CEVISAMA 2019, que se celebra durant tota la setmana en el recinte de la Fira de València. Així, els tres representants municipals han recorregut les diferents estades de CEVISAMA per a visitar a cadascuna de les set empreses borrianenques que enguany porten els seus productes fins a la trobada internacional, per a donar a conèixer i promocionar les seues principals novetats de cara a 2019. I és que la presència de les empreses de la capital de la Plana Baixa en CEVISAMA, representa a la perfecció la diversitat de productes i serveis oferits per les marques locals, que sense dedicar-se directament a la producció ceràmica, tenen en aquest sector el mercat al qual destinen bona part dels seus productes i idees. D'aquesta forma, Borriana està present en la Fira Internacional de la Ceràmica amb empreses com EMAT, que un any més ha portat fins a València els seus treballs més nous quant a disseny i mobiliari expositiu, clau dins de l'organització i difusió dels estands de la pròpia CEVISAMA. A més, la representació municipal també ha visitat personalment l'estand de Infinity Arq., qui si és una empresa de decoració ceràmica, i a més s'ha convertit en la principal distribuïdora a nivell estatal de Ceràmica Catalano, un producte que continua exemplificant la millor qualitat productiva en el sector sanitari, des que en 1996 se situara la delegació estatal a Borriana.\nUna altra de les grans empreses borrianenques, sempre present en la Fira de la Ceràmica, Sanycces, ha sigut un altre dels estands visitats per alcaldessa i regidors. Des que fa 25 anys es creara aquesta empresa familiar a Borriana dedicada a l'equipament de banys i especialitzada en disseny, fabricació i comercialització de banyeres, plats de dutxa o hidromassatges, Sanycces, ha aconseguit que fins i tot el tan pròxim Mar Mediterrani estiga sempre present en els seus innovadors dissenys, fusionant-los amb els últims avanços tecnològics en el procés de fabricació.\nSafont, Romero i Gual també han visitat als responsables d'Alea i de Col·leccions Alexandra. La primera d'elles és un concepte de producte que ofereix acabats superficials decoratius per a la els professionals del disseny d'interiors, i que es defineixen per la seua composició gràfica, disseny creatiu, textura i innovació de materials. Per la seua banda, Col·leccions Alexandra, com ha recordat Romero en el reconeixement posterior a la visita, “pràcticament no necessita presentació, ja que des de fa tants anys suposa una ambaixadora perfecta de la nostra ciutat, per això, i pel seu elevat volum de treball no pot estar hui present, encara que vulguem des d'ací oferir-los el nostre reconeixement”. Però a més, Borriana també compta amb dues presències més importants dins de la Fira, ja que l'empresa de Comunicació, DOBLE ESSA, forma part de l'edició d'enguany. Tal com expliquen “les regles del joc comunicatiu han canviat. Noves formes de comunicar emergeixen cada dia de la mà de les noves tecnologies. Els mercats s'han convertit en converses i la major rendibilitat és la relació amb el client. L'usuari ja no és només receptor, sinó que participa activament en el procés de comunicació aportant un feedback constant que conté un alt valor per a les empreses”, per això també han volgut formar part de la difusió que suposa participar en CEVISAMA. Finalment, també s'ha visitat als responsables de GRUPOOM, una empresa ja més que tradicional en CEVISAMA, ja que fa quasi 20 anys que desenvolupa l'espai Trans Hitos en la Fira, on pot veure's la seua capacitat innovadora i la potència del seu treball a l'hora d'oferir serveis pioners en el camp de la Comunicació i el màrqueting per a tota mena d'empreses, els que els ha portat fins i tot a col·laborar amb entitats com la Universitat d'Harvard.\nHan sigut les set empreses borrianenques que han rebut la visita municipal i que també han protagonitzat el posterior acte de reconeixement realitzat en l'estand de la Diputació de Castelló, on Romero ha volgut “agrair el treball que realitzen, que ofereixen i que tan bé duen a terme a la nostra ciutat, així com la seua capacitat per a continuar innovant, creixent i portant el nom de Borriana fins a qualsevol racó del món”, paraules a les quals s'ha sumat l'alcaldessa, Maria Josep Safont, qui ha manifestat “l'alegria de veure com cada any són més les empreses de la nostra ciutat que participen en CEVISAMA, que desenvolupen nous productes i serveis i que eleven el nivell competencial de diferents sectors econòmics de la nostra ciutat”. Finalment, la mateixa regidora d'Ocupació també ha volgut “agrair l’interès que totes les empreses que avui hem visitat amb mostrat pel servei d'Intermediació que ja està funcionant a la Càmera Agrària de Borriana i que de ben segur donarà bons resultats tant per les pròpies empreses com pels i les professionals del sector que voran ampliades les seues opcions laborals”.\nUn equip amb 10 professionals emprenen el programa «Il·lusiona’t» d'itineraris laborals a Burriana\nConfirmats dos brots de coronavirus a Burriana per reunions familiars i d'amics\nBurriana registra una onada d'actes vandàlics als seus parcs infantils


Gralles “horribilis” a Vilanova i la Geltrú | El blog de Xavier Güell\n← Barcelona, 1840\nMelilla, 1894 →\nGralles “horribilis” a Vilanova i la Geltrú\nVilanova i la Geltrú ha esdevingut punt de referència de la gralla al llarg del temps. Per citar una de les seves aportacions ingents, quatre obradors de la vila han aprovisionat d’instruments el país en el transcurs de la història.\nAquest paper, però, no ha estat sempre honorat en temps pretèrits pels dirigents o lletrats locals per no connectar amb els seus anhels socials. L’àmbit d’actuació de la gralla va condicionar-ho. El relegaven a les manifestacions en mans del poble ras. Diverses referències del 1867 a la premsa local palesen aquest desdeny.\nLa sessió de ball la tarda del 22 d’abril de 1867, dilluns de Pasqua, a Vilanoveta, un escenari tradicional per anar a menjar la mona, reporta la consideració plebea de l’instrument. La colla estava integrada per dues gralles: “El lunes de Pascua salió al campo un numeroso gentío que movido por la costumbre y lo excelente del dia, fué a hacer lo que se llama comer la mona, llenando las vecinas casas de campo, caseríos y hasta no pocos puntos despoblados de nuestra campiña. / En Vilanoveta la concurrencia fue mayor que en otra parte alguna, bailándose por la tarde desaforadamente por ciertas clases al son de dos chirimias y desafiando para ello el polvo que con el sudor ponia a los danzantes y sus ropas como verdaderas ‘ropas de Pascua’” (Diario de Villanueva y Geltrú: 1867. BMVB).\nAquest criteri reapareix en parlar-se de les lluminàries, unes festes de carrer que se succeïen després de la festivitat de Corpus. Aleshores, va qüestionar-se l’aportació dels grallers, també dos, els mateixos d’abans?, a la festa dels veïns de la plaça de les Cols el vespre del dimarts 25 de juny de 1867: “La calle de Santa Madrona é inmediatas celebraron con música y tortas la fiesta que les tocó en la noche del martes mientras que en la plaza de la Verdura soplaban a mas no poder dos ingratísimas chirimias” (Diario de Villanueva y Geltrú: 1867. BMVB).\nUns mots sobre la festa major de la Mare de Déu de les Neus reprèn aquest judici. La imatge de desgavell en aquesta ocasió, de tota manera, també va supeditar-se al mal fer dels instrumentistes. No cal anar mirar tan enrere. Hi ha tants grups de grallers avui dia que continuen ferint les orelles. Actuen sense dignitat, inconscients del seu mal procedir: “En la mañana de ayer [5 d’agost] volvió a repetirse la agitación de actores y espectadores, y el ruido (que no armonía) de tan variados como estraños músicos que acompañaban las distintas danzas” (Diario de Villanueva y Geltrú: 1867. BMVB).